ཁོས་རི་མོ་འབྲི་སྐབས་རང་གི་ཕ་རྒན་དེ་ལྟར་དྲན་བྱུང་།ཡིན་ན་ཡང་ཆུང་དུས་སུ་ཁོས་མདུན་ནས་རླུང་འགོག་པའི་ཕ་རྒན་དེར་མ་མཇལ་བར་ལོ་ངོ་བཅུ་ཟིན་ལ་ཉེ།ལོ་བཅུ་ཡི་རིང་དུ།ཁོས་ཕ་ཡུལ་ཕྱོགས་སུ་རང་ཉིད་གར་འགྲོ་གར་འདུག་གི་འཕྲིན་ཙམ་ཡང་བཏང་མ་མྱོང་།ཁོ་ནི་མི་བརྩེ་མེད་ཅིག་རེད་ཨང་།པར་སྒྲོམ་ནང་གི་ཕྲུ་གུ་དེ་སྐྱེས་ནས་བཟུང་ཕ་ཟེར་བའི་མདུན་ནས་རླུང་འགོག་མཁན་ཞིག་ཀྱང་མེད་པས་ཅི་འདྲའི་ཡིད་སྐྱོ་ཨང་།ཁོས་དེ་ལྟར་བསམས་ཤིང་།ཉིན་རྒྱུན་པིར་ཁ་རས་སྒྲོམ་ངོས་སུ་བསྒྱུར་ཙམ་གྱིས་སེམས་སུ་རང་ལ་ལེ་བདའ་དང་འཁང་ར་འགོག་མེད་དུ་སྐྱེས་ཤིང་།མཚམས་རེར་མིག་ཆུའི་ཐིགས་པ་ཞིག་ཀྱང་དབང་མེད་དུ་ལག་ནང་དུ་ཉར་བའི་ཚོན་སྡེར་དུ་ཟགས་སོང་།